LV
C 252/52
Eiropas Savienības Oficiālais Vēstnesis
17.7.2023.
Vispārējās tiesas priekšsēdētāja 2023. gada 9. jūnija rīkojums – FFPE Padomes nodaļa/Padome (Lieta T-179/23 R) (Pagaidu noregulējums – Institucionālās tiesības – Arodbiedrības vai personāla apvienības (APA) – Vienošanās, kas noslēgta starp Padomi un Padomes ģenerālsekretariāta APA – Kritēriju pārbaudes procedūra APA atzīšanai un pārstāvībai – Tiesību, kas izriet no pārstāvības slieksni nesasniegušas APA nolīguma, apturēšana – Pieteikums par piemērošanas apturēšanu – Steidzamības neesamība) (2023/C 252/63) Tiesvedības valoda – franču Lietas dalībnieki Prasītāja: Fédération de la fonction publique européenne [Eiropas Civildienesta federācija], Padomes nodaļa (FFPE, Padomes nodaļa; Brisele, Beļģija) (pārstāvji: A. Champetier un S. Rodrigues, advokāti) Atbildētāja: Eiropas Savienības Padome (pārstāvji: M. Bauer un I. Demoulin)
Priekšmets Pieteikums, kas pamatots ar LESD 278. un 279. pantu un ar ko prasītāja lūdz apturēt Eiropas Savienības Padomes 2023. gada 3. aprīļa paziņojuma (ORG.1.F/7053/23) par FFPE otrās pārbaudes procedūras beigām.
Rezolutīvā daļa 1) Pieteikumu par pagaidu noregulējumu noraidīt.
2) Lēmuma par tiesāšanās izdevumiem pieņemšanu atlikt.
Prasība, kas celta 2023. gada 6. aprīlī – Dansk Avis Omdeling Distribution/Komisija (Lieta T-195/23) (2023/C 252/64) Tiesvedības valoda – angļu Lietas dalībnieki Prasītāja: Dansk Avis Omdeling Distribution A/S (Vejle, Dānija) (pārstāvis: L. Sandberg-Mørch, advokāts) Atbildētāja: Eiropas Komisija
Prasījumi Prasītāja prasījumi Vispārējai tiesai ir šādi: — atzīt prasības pieteikumu par pieņemamu un pamatotu; — atcelt Komisijas 2022. gada 10. augusta Lēmumu C(2022) 5706 final lietā SA.
57991 – 2021/C (ex 2021/NN) par valsts atbalstu, ko Dānija īstenojusi, kompensējot UPS [universālā pakalpojuma sniegšanu] Post Danmark A/S 2020. gadā; un — piespriest Komisijai segt savus un atlīdzināt prasītāja tiesāšanās izdevumus.